ספייטי דייבל קריק

הניקוז של ספייטי דייבל קריק אל נהר הדסון עם [[גשר הנרי הדסון (בחזית) וגשר ספייטי דייבל של מסילת הברזל ברקע מאחור.]]
סְפָּיְיטִי דָיְיבֶל קריק (באנגלית: Spuyten Duyvil Creek) הוא שפך גאות ושפל קצר בעיר ניו יורק המחבר את נהר ההדסון אל תעלת השייט של הארלם ריבר ולאחר מכן אל הארלם ריבר עצמו. מפגש שלושת גופי המים:

# ספייטי דייבל קריק;
# תעלת השייט של ההארלם ריבר;
# הארלם ריבר עצמו;

מפרידים בין האי מנהטן לברונקס ולשאר חלקי היבשת. כיום שלושת גופי המים הללו מחוברים יחדיו, ומהווים את החלק הצפוני של ההארלם ריבר והשפך לנהר הדסון<ref></ref>. אך בעבר הרחוק היה הנחל נתיב מים מובהק וגועש בין נהרות ההדסון והארלם, ש"הורגע" בחפירת תעלת השייט המודרנית.

שכונת סְפָּיְיטִי דָיְיבֶל של הברונקס שוכנת מצפון לספייטי דייבל קריק, ושכונת מרבל היל הסמוכה של מנהטן, שוכנת מצפון לתעלת השייט.
== גאוגרפיה היסטורית ==
המסלול המקורי של 3 גופי המים הנזכרים, עקפו מצפון את שכונת מרבל היל. לאחר חפירת תעלת השייט בין ספייטי דייבל להארלם ריבר, נותקה מרבל היל גאוגרפית ממנהטן, אך נשארה שייכת לה מבחינה מוניציפלית.
ספייטי דייבל קריק היה במקור מצר גאות ושפל צר, המחבר את נהר הדסון ממערב ואת ראש נהר הארלם ממזרח. שניהם ניזונו ממימי נחל טיבטס ברוק הזורמים דרומה מיונקרס דרך הברונקס<ref></ref>. כשהגיעו המתיישבים ההולנדים הם מצאו את מי הגאות והשפל שלו סוערים וקשים לטיפול. למרות הגאות והשפל שלו<ref></ref>, לא היה נתיב מים שניתן לשַיֵיט בו ולחבור באמצעותו אל ראש נהר הארלם<ref name=":2"></ref>, אשר זרם במסלול בצורת S מדרום מערב ולאחר מכן צפונה אל האיסט ריבר<ref>Eldredge, Niles and Horenstein, Sidney 2014. [https://books.google.co.il/books?id=fYMkDQAAQBAJ&redir_esc=y Concrete Jungle: New York City and Our Last Best Hope for a Sustainable Future]. Berkeley, California: University of California Press, pp. 102-103</ref><ref name=":0"></ref>. צוקים תלולים לאורך המוצא של הספייטי דייבל קריק לנהר הדסון, מנעו שם כל אפשרות להקמת גשר, אך במעלה הזרם הוא הצטמצם לניקוז סלעי. לפני הפיתוח של הברונקס, הנחל ניזון מנחל טיבטס ברוק, שמתחיל ביונקרס, מחוז ווסטצ'סטר ומצטלב עם הנחל ברחוב 230 מערב המודרני. הנחל מסתיים כעת מעל פני הקרקע בתוך פארק ואן קורטלנד, ומתרוקן לתוך מערכת נהר הארלם במפעל בקרת זיהום המים של וורדס איילנד, באמצעות ביוב תת-קרקעי<ref name=":0" /><ref>Kadinsky, Sergey. 2016. [https://books.google.co.il/books?id=Czw1CgAAQBAJ&redir_esc=y Hidden Waters of New York City: A History and Guide to 101 Forgotten Lakes, Ponds, Creeks, and Streams in the Five Boroughs]. New York, NY: Countryman Press, p. 69</ref><ref></ref><ref></ref><ref></ref>.

העדר אפשרות לשַיֵיט בבטחה אל ראש ההארלם ריבר מנהר הדסון דרך הספייטי דייבל, הביאו לידי כך שנדרשה חפירת תעלת שייט שתחבר בין הספייטי דייבל לראש ההארלם ריבר. לאחר ניסיונות מוקדמים של חפירת תעלה צרה שאפשרה מעבר לכלי שיט קטנים בלבד, החל חיל ההנדסה של הצבא, בסוף המאה ה-19, לשנות הן את הנחל, והן את אדמתו הסמוכה. בשנת 1876, בית המחוקקים של מדינת ניו יורק החליט על בניית תעלת השייט של נהר הארלם. כאשר זו הושלמה בשנת 1895, התעלה ניתקה את מרבל היל ממנהטן, שהפכה לאי עם הספייטי דייבל קריק בהיקף הצפוני שלו (ראו מפה משמאל ועוד בביאור להלן). הערוץ החדש קיצר למעשה את תוואי המים בין נהר ההדסון ללונג איילנד סאונד ב-22.5 קילומטרים<ref name=":1"></ref>.

== מקור השם ==
השימוש המוקדם ביותר בשם "Spuyten Duyvil" היה בשנת 1653, במסמך של בעל הקרקע ההולנדי אדריאן ואן דר דונק לחברת הודו המערבית ההולנדית<ref>Names of Places: General Principles of Place Names. [https://books.google.co.il/books?id=W0AbAQAAIAAJ&pg=PA99&redir_esc=y Documents of the Assembly of the State of New York. 16 (55–58). New York State Legislature: 1911], pp.99–107. </ref>. ניתן לתרגם צירוף זה "שטן מסתובב", או בצורה רופפת יותר כ"מערבולת השטן" או "מבול השטן", ו-Spui היא מילה הולנדית כוללת לשפך או מוצא של נחל או נהר<ref name=":1" /><ref></ref>. תרגומים ופירושים אלה, עולים בקנה אחד עם המתואר לעיל אודות המים הסוערים של הספייטי דייבל קריק בטרם נחפרה תעלת השייט<ref name=":2" />.

== גשרים ==
שלושה גשרים חוצים את ספייטי דייבל קריק:
* גשר ספייטי דייבל - המערבי ביותר, וממוקם ממש על ממשק המים של נהר הדסון עם ספייטי דייבל קריק. זהו גשר מסילת ברזל של קו חברת הרכבות אמטרק בין תחנת פן לאולבני. הגשר הינו גשר נדנדה, כשחלקו ניתן לסיבוב על ציר כדי לאפשר מעבר ספינות דרכו. הגשר נפתח בשנת 1900 ונושא מסילת רכבת אחת<ref name=":3">Kadinsky, Sergey. 2016. [https://books.google.co.il/books?id=Czw1CgAAQBAJ&redir_esc=y Hidden Waters of New York City: A History and Guide to 101 Forgotten Lakes, Ponds, Creeks, and Streams in the Five Boroughs]. New York, NY: Countryman Press, p. 59</ref>.
*גשר הנרי הדסון - גשר אגרה מפלדה דו מפלסי הנושא את הנרי הדסון פארקווי (כביש NY 9A). הגשר נפתח בשנת 1936<ref name=":3" /><ref>Christopher Gray. [https://www.nytimes.com/2003/08/10/realestate/streetscapes-henry-hudson-bridge-controversial-36-span-through-dreamy-isolation.html Streetscapes/Henry Hudson Bridge; A Controversial '36 Span Through Dreamy Isolation]. The New York Times. August 10, 2003</ref>.
*גשר ברודוויי - גשר מעלית אנכי דו מפלסי, לתנועת הולכי רגל וכלי רכב באמצעות רחוב ברודוויי (US 9) במפלס התחתון, וקו 1 של הרכבת התחתית של ניו יורק במפלס העליון. הגשר הנוכחי, שהוא השלישי באתר, נפתח ב-1962<ref>Kadinsky, Sergey. 2016. [https://books.google.co.il/books?id=Czw1CgAAQBAJ&redir_esc=y Hidden Waters of New York City: A History and Guide to 101 Forgotten Lakes, Ponds, Creeks, and Streams in the Five Boroughs]. New York, NY: Countryman Press, p. 56</ref>. הגשר הראשון נפתח בשנת 1895 ומאוחר יותר הועבר לרחוב 207/פורדהאם רואד על נהר הארלם, ונקרא גשר יוניברסיטי הייטס<ref></ref>.

==קישורים חיצוניים==

== ביאורים ==

== הערות שוליים ==

קטגוריה:ניו יורק: גשרים
קטגוריה:ניו יורק: גאוגרפיה